**Դուգլաս Ուիք** (անգլ.՝ Douglas Wick, ապրիլի 7, 1954(1954-04-07), ԱՄՆ)՝ ամերիկացի պրոդյուսեր, 2000 թվականի «Օսկար» մրցանակի դափնեկիր «Գլադիատոր» լավագույն ֆիլմի համար, մասնակցել է նաև «Ստյուարտ Լիթլ» և «Գեյշայի հուշերը» ֆիլմերի ստեղծման գործում։

Վաղ կյանք
---------

Ուիք Դուգլասը ծնվել է դերասանուհի Մերի Ջեյնի (Վուդս) և ԱՄՆ-ի տեղեկատվական *USIA* գործակալության տնօրեն Չարլզ Ց. Ուիքի ընտանիքում։

Կարիերա
-------

1979 թվականին Ուիքը ստացել է իր առաջին առաջարկը ֆիլմում աշխատելու համար, երբ նա պրոդյուսերի օգնական է աշխատել Ալան Պակուլայի «Սկսել սկզբից» ֆիլմում։ Որպես պրոդյուսեր, Ուիքի առաջին ինքնուրույն աշխատանքը եղել է 1988 թվականի «Գործարար աղջիկ» ֆիլմը։ Հաջորդ՝ «Գայլ» ֆիլմում աշխատել է Մայք Նիկոլսի հետ, ով նկարահանել է «Գործարար աղջկան», ապա 1996 թվականին նա դարձել է «Կախարդանք» ֆիլմի պրոդյուսերը։

1999 թվականին Ուիքը թողարկում է իր «Ընդհատված կյանքը» ֆիլմը, որը դրական էր գնահատվել քննադատների կողմից, և մեծ հավասույթներով «Ստյուարտ Լիթլ» ֆիլմը։ Հաջորդ տարի Ուիքին մեծ հաջողություններ է բերել Գլադիատոր ֆիլմը։ Այս ֆիլմի համար Ուիքը ստացել է «Օսկար», «Ոսկե գլոբուս» և «BAFTA» մրցանակներ, և դրանք բոլորը հանձնվել են «լավագույն նկար»-ի համար։ 2000 թվականին Ուիքը նաև հեղինակել է գիտաֆանտաստիկ ժանրի «Անտեսանելի» ֆիլմը։

Հետագա մի քանի տարիների ընթացքում Ուիքը եղել է «Լրտեսական խաղեր», «Փիթեր Պեն» (Ջեյմս Մեթյու Բարրիի հեքիաթի մոտիվներով նկարահանված), «Ստյուարտ Լիթլ 2», «Ստյուարդ Լիթլ» սիքվելի և «Աստղի հետ հանդիպում» ֆիլմերի պրոդյուսերը։ Դուգլաս Ուիքը 2005 թվականին եղել է «Մորպեխի», «Գեյշայի հուշեր», ինչպես նաև «Կախարդը» և «Ստյուարտ Լիթլի» մեկ այլ սիքվելի՝ «Ստյուարտ Լիթլ 3։ Բնության կանչը» ֆիլմերի պրոդյուսերը։ Բացի այդ, 2006 թվականին Ուիքը ստեղծել է RV և «Անտեսանելի 2» ֆիլմերը, վերջինս «Անտեսանելի» ֆիլմի շարունակությունն է։

Ուիքը և Լյուսի Ֆիշերը դարձել են «Աշխարհի ամենաարբած շրջանը» և «Մեծն Գեթսբին» ֆիլմերի պրոդյուսերները։

Անձնական կյանք
--------------

Դուգլաս Ուիքը ամուսնացած է Լյուսի Ֆիշերի հետ 1986-ից և նրանք ունեն 3 դուստր։

Ֆիլմագրություն
--------------

| Տարեթիվ | Հայերեն անվանում | Օրիգինալ անվանում | Դեր |
| --- | --- | --- | --- |
| 1979 | Սկսել սկզբից | Starting Over | Ասոցիացված պրոդյուսեր |
| 1988 | Գործարար աղջիկ | Working Girl | Պրոդյուսեր |
| 1994 | Գայլ | Wolf | Պրոդյուսեր |
| 1998 | Ժառանգություն | Hush | Պրոդյուսեր |
| 1996 | Կախարդություն | The Craft | Պրոդյուսեր |
| 1999 | Ստյուարդ Լիթլ | Stuart Little | Պրոդյուսեր |
| 1999 | Ընդհատված կյանք | Girl, Interrupted | Պրոդյուսեր |
| 2000 | Անտեսանելի | Hollow Man | Պրոդյուսեր |
| 2000 | Գլադիատոր | Gladiator | Պրոդյուսեր |
| 2001 | Լրտեսական խաղեր | Spy Game | Պրոդյուսեր |
| 2002 | Ստյուարդ Լիթլ 2 | Stuart Little 2 | Պրոդյուսեր, սցենարիստ |
| 2003 | Փիթեր Փեն | Peter Pan | Պրոդյուսեր |
| 2004 | Հանդիպում աստղի հետ | Win a Date with Tad Hamilton | Պրոդյուսեր |
| 2005 | Կախարդ | Bewitched | Պրոդյուսեր |
| 2005 | Ստյուարդ Լիթլ 3։ Բնության կանչը | Stuart Little 3: Call of the Wild | Պրոդյուսեր |
| 2005 | Մորպեխի | Jarhead | Պրոդյուսեր |
| 2005 | Գեյշայի հուշերը | Memoirs of a Geisha | Պրոդյուսեր |
| 2006 | Գժանոց անիվի վրա | RV | Պրոդյուսեր |
| 2006 | Անտեսանելի 2 | Hollow Man II | Պրոդյուսեր |
| 2012 | Աշխարհի ամենաարբած շրջանը | Lawless | Պրոդյուսեր |
| 2013 | Մեծ Գեթսբին | The Great Gatsby | Պրոդյուսեր |
| 2014 | Դիվերգենտ | Divergent | Պրոդյուսեր |

Պարգևներ
--------

**Օսկար**

* Լավագույն նկար
	+ 2000՝ Գլադիատոր

**Ոսկե գլոբուս**

* Լավագույն նկար
	+ 1988՝ «Գործարար աղջիկ»
	+ 2000՝ «Գլադիատոր»

**BAFTA**

* Լավագույն ֆիլմ
	+ 2000 «Գլադիատոր»

Ծանոթագրություններ
------------------

1. ↑  Կենսագրություն և ֆիլմագրություն
2. ↑  Ֆիլմագրություն


|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Դանիական ազգային ֆիլմագրություն · Internet Movie Database · MusicBrainz |
|  |
| 

|  Չափորոշչային վերահսկողություն |
| --- |
|  |
| BIBSYS: 1062046 · BNF: 14524365c · ISNI: 0000000116094644 · LCCN: nr93009860 · NTA: 369566211 · NUKAT: n2008057157 · SUDOC: 07364918X · VIAF: 24836378 · WorldCat VIAF: 24836378 |

 |

 |